[image: ]
	
Studieplan
Master i helsesykepleie
120 studiepoeng
Samlingsbasert deltidsstudium
Det helsevitenskapelige fakultet
Institutt for helse- og omsorgsfag

Bygger på «Forskrift om nasjonal retningslinje for helsesykepleierutdanning» av 01.07.2021
Studieplanen ble godkjent av styret ved Det helsevitenskapelige fakultet den [15.10.21] eph. 21/4227 (21/32).


[image: ][image: ]kEleme


	Navn på studieprogram
	Bokmål: Master i helsesykepleie
Nynorsk: Master i helsesjukepleie
Engelsk: Master`s programme in Public Health Nursing

	Oppnådd grad
	Mastergrad i helsesykepleie

	Målgruppe
	Sykepleiere med minimum ett års praksis som autorisert sykepleier som ønsker å videreutdanne seg til helsesykepleier. 

	Opptakskrav, forkunnskapskrav, anbefalte forkunnskaper
	Opptak til masterutdanninger ved UiT er regulert av forskrift om opptak til UiT §§ 12.-16. 

For å kvalifisere til Master i helsesykepleie kreves følgende: 

· Bachelorgrad i sykepleie eller tilsvarende. 
· Norsk autorisasjon som sykepleier. 
· 1 års praksis som autorisert sykepleier i fulltidsstilling, eller tilsvarende lengre tid i deltidsstilling.

Rangering 
Kvalifiserte søkere rangeres i henhold til forskrift om opptak til UiT § 15 og 16. 

Kvoter
a. Inntil 10 % av studieplassene på hvert studiested er reservert for samiske søkere. For å konkurrere i den samiske kvoten må du dokumentere ett av følgende:
i. Samisk som første- eller andrespråk i videregående opplæring
ii. Vitnemål fra grunnskole som viser samisk som første- eller andrespråk
iii. Bestått 60 studiepoeng eller semesteremne i samisk som morsmål fra universitet eller høgskole.
b. Inntil 80 % av studieplassene på hvert studiested er reservert for søkere bosatt i Nord-Norge. Søker må dokumentere å ha bodd i Nord-Norge det siste året, samt fortsatt bosted i landsdelen på søknadstidspunktet. Bosted det siste året dokumenteres med bostedsattest, og eventuelt adressehistorikk fra Skatteetaten. Attesten må være utstedt i søknadsåret. 
c. Innenfor kvoten for søkere bosatt i Nord-Norge, er inntil 20 % av studieplassene på hvert studiested reservert for søkere som kan dokumentere at de er ansatt i stilling som konstituert helsesykepleier i Nord-Norge. 

Søkere som ønsker innpass for tidligere utdanning, må søke ordinært opptak til studiet. Søknad om innpass utformes og behandles etter at studenten er tildelt studieplass. Herunder også helsesykepleiere med videreutdanning som ønsker påbygging til mastergrad. 


	Politiattest
	Politiattest legges fram senest ved studiestart. Attesten skal ikke være eldre enn tre måneder, jf. Kapittel 6 i Forskrift om opptak til høyere utdanning.

	Skikkethetsvurdering
	Utdanningen gjennomfører skikkethetsvurdering etter Lov om universiteter og høgskoler § 4-10 og Forskrift om skikkethetsvurdering i høyere utdanning.

	Læringsutbytte-beskrivelse
	Kunnskap
· har avansert kunnskap om helsefremmende og forebyggende arbeid på individ-, gruppe-, system- og samfunnsnivå 
· har avansert kunnskap om barn og unges helse og utvikling
· har inngående kunnskap om barn og unges beskyttelses- og risikofaktorer 
· har avansert kunnskap om kommunikasjon, relasjon og samhandling 
· har avansert kunnskap om rammeverk, tilnærminger og metoder i helsefremmende og forebyggende arbeid til barn, unge og deres familier
· har spesialisert kunnskap om samhandling, tverrfaglig og tverrsektorielt samarbeid og tjenestekoordinering på individ-, gruppe-, system og samfunnsnivå
· har inngående kunnskap om teorier og metoder knyttet til ledelse, fagutvikling og tjenesteforbedring innenfor fagområdet
· har inngående kunnskap om helsesykepleiefagets historie og profesjonsetikk, samt vitenskapsteori, forskningsmetoder og forskningsetikk
Ferdighet
· kan planlegge, administrere, lede, evaluere og ivareta helsesykepleiers funksjon i overensstemmelse med lover, forskrifter og nasjonale og lokale rammebetingelser
· kan anvende kunnskapsbaserte tilnærminger i helsefremmende og forebyggende arbeid i møte med individ, grupper, system og samfunn
· kan planlegge, iverksette og evaluere tiltak som bidrar til å ivareta helsefremmende og forbyggende arbeid for barn og unge og særlig bidrar til å redusere sosiale og kulturelle ulikheter i helse
· kan benytte relevante metoder for å selvstendig kartlegge og vurdere barn og unges helse, identifisere utviklingsavvik, funksjonsnedsettelse og sykdom, samt iverksette tiltak etter behov
· kan benytte kunnskapsbaserte og helsepedagogiske metoder i helseopplysning, veiledning og rådgivning
· kan anvende sine kunnskaper og ferdigheter til å lede eget arbeid, analysere egen kompetanse og ha innsikt i andre profesjoners kompetanse og etaters/sektorers tjenestetilbud
· kan initiere og delta i samarbeid med brukere og aktuelle samarbeidspartnere, og være en synlig og tydelig samfunnsaktør
· kan delta aktivt i og påvirke kommunens helseplanlegging og formidle kunnskap om helseforhold til lokal beslutningsmyndighet 
· kan planlegge og gjennomføre et selvstendig helsesykepleiefaglig utviklingsarbeid og delta i forskning på eget fagområde i tråd med gjeldende fag- og forskningsetiske normer
Generell kompetanse
· kan kritisk vurdere egen fagutøvelse og etiske konsekvenser i helsesykepleiepraksis i samhandling med tjenestebrukere, andre profesjoner og i samfunnet
· kan fremme forståelse og respekt for menneskers forutsetninger og vilkår for livsvalg, utvikling og helse
· kan kritisk vurdere ulike kunnskapskilder, metoder og forskningsresultater og vurdere overførbarhet og implikasjoner for helsesykepleiepraksis
· kan formidle eget fag og forskning i møte med befolkning, samarbeidspartnere og beslutningstakere både lokalt, nasjonalt og globalt


	Om helsesykepleie
	Helsesykepleierutdanningen skal kvalifisere kandidater som kan utøve helsefremmende, forebyggende og endringsfokusert arbeid på individ-, gruppe-, system- og samfunnsnivå for målgruppen barn, unge og deres familie/omsorgsgivere. Helsesykepleiers hovedarenaer er helsestasjon, skolehelsetjeneste, helsestasjon for ungdom, migrasjonshelse og vaksinasjon/smittevern. 
Etter endt utdanning skal kandidaten kunne bidra til å fremme helse, gode sosiale og miljømessige forhold, forebygge sykdom og skader, forebygge, avdekke og avverge vold og seksuelle overgrep - og utjevne sosiale helseforskjeller. Fokus og innhold i utdanningen skal være i samsvar med helsetilstand og forekomst av sykdom i befolkningen. 
Kandidaten skal ha bred kunnskap om særlige faktorer som etnisk diskriminering, hatytringer og rasisme som påvirker folkehelsen til samiske barn og unge og andre etniske grupper. 
Kandidaten skal ha kunnskap og ferdigheter om barn og unges bruk av digitale flater/arenaer og medievaner, og skal kunne veilede og samhandle med barn og unge på en etisk forsvarlig måte, i tråd med målgruppens medievaner. 
Helsesykepleiefaglig omsorg, støtte og forståelse er fundament og verdigrunnlag i arbeidet som helsesykepleier. Kandidaten skal kunne fremme informerte helsevalg og bidra til mestring og livskvalitet hos målgruppen. Kandidaten skal kunne iverksette tiltak og henvise videre ved behov, sikre kvalitet og brukermedvirkning og samarbeide både tverrfaglig og tverretatlig.
Helsesykepleier skal være en sentral aktør i det helsefremmende og forebyggende arbeidet i kommunen og en premissleverandør på helsefaglige områder. Herunder inngår et kontinuerlig fokus på evaluering og forbedring av egen praksis. Dette fordrer utøvelse av helsesykepleiefaglig fagkunnskap og skjønn i tråd med yrkesetiske retningslinjer.

	Faglig innhold og beskrivelse av studiet
	[bookmark: _Hlk74130760]Master i helsesykepleie krever helsefaglig kunnskap på avansert nivå. Masterprogrammets formål er å utdanne reflekterte og selvstendige helsesykepleiere som tar ansvar for og gjør systematiske kliniske vurderinger, prioriteringer og beslutninger.
Helsesykepleierutdanningen er praksisnær og kunnskapsbasert. Dette innebærer at kandidatene skal integrere ulike kunnskapskilder som forsknings-, erfarings- og brukerkunnskap. Dette fordrer kunnskap og ferdigheter i å kunne søke, kritisk vurdere og implementere forskningsbasert kunnskap, samt bruke erfaringskunnskap for å øke egen profesjonskompetanse. Etter endt utdanning skal kandidaten kunne bidra til en bærekraftig utvikling av helsetjenesten i takt med lokale, globale, demografiske, sosiale, miljømessige og teknologiske endringer.
Masterstudiet gir innsikt i vitenskapsteoretiske og forskningsetiske perspektiver og forskningsmetoder. Det gir kandidatene et grunnlag for å tilegne seg kunnskap om ulike teoretiske og filosofiske perspektiver for å forstå, begrunne, praktisere og utvikle helsesykepleiepraksis. Studentene skal kvalifiseres til å identifisere og formulere faglige problemstillinger og bidra i utviklings- og forskningsarbeid. Dette for å kunne videreutvikle og endre rådende forståelsesrammer, strukturer og praksiser innenfor helsesykepleiers fagområde, i tråd med samfunnsutviklingen. 
Master i helsesykepleie er samlingsbasert, organisert i emneenheter, og er et deltidsstudium over 3 år.

	Undervisnings-, lærings- og vurderingsformer
	Master i helsesykepleie er en flercampusutdanning, der den digitale løsningen «Det langstrakte klasserom» knytter sammen kullet fordelt på campus i Alta, Harstad og Tromsø. Det legges opp til både digital og fysisk undervisning. Det benyttes ulike læringsformer som selvstudier, digitale e-læringsmoduler, forelesning/undervisning, gruppearbeid, seminar, ferdighetstrening, veiledet praksis, veiledning individuelt og i gruppe, muntlige og skriftlige arbeidskrav og eksamen. Studiet krever arbeid med fagstoffet gjennom hele studieforløpet.
Undervisningen bygger på relevant teori og forskning, faglig utviklingsarbeid og erfaringskunnskap fra helsesykepleiens ulike fagområder. Undervisningen skal utvikle forståelse, refleksjon og modning i bruk av vitenskapsteori og metode. Det forventes at studentene tar medansvar både for egen og medstudenters faglige utvikling og læring. Gjennom å inngå i ulike gruppesamarbeid utvikles evner i samarbeid, i ulike konstellasjoner, både digitalt og fysisk.
Selvstendighet, vurderingsevne og faglig trygghet utgjør sentrale elementer i helsesykepleiers kompetanse. Dette innebærer stimulering og utvikling av kunnskap gjennom ferdighetstrening i samarbeid med andre gjennom studiet.  Praktiske øvelser i grupper og refleksjon over erfaringer skal oppøve oppmerksomhet og ferdigheter knyttet til observasjon, undersøkelse, vurdering, samtale, veiledning og undervisning. 

	Relevans
	Fullført helsesykepleierutdanning på 120 studiepoeng gir mastergrad i helsesykepleie og kvalifiserer for arbeid som helsesykepleier, undervisningsstillinger ved høgskoler og universiteter og for opptak til ph.d.-studier. 
Kandidater som avslutter utdanningen etter 90 studiepoeng har fullført videreutdanning i helsesykepleie, og kvalifiserer til arbeid som helsesykepleier.

	Arbeidsomfang 
	Studiet er et samlingsbasert deltidsstudium som strekker seg over tre år. Studiet har en studiebelastning på 20 studiepoeng per semester, som tilsvarer 67 % av fulltidsstudium. Studiet består av en kombinasjon av selvstudium, e-læring, fysiske samlinger, digitale samlinger og praksis. 
Det forventes at studentene setter seg inn i studieplanen, emnebeskrivelser og pensum og forbereder seg til undervisning og praksis gjennom innhenting av aktuelt kunnskapsstoff. 
Studentene forventes å ta medansvar for egen og medstudenters faglige utvikling og læring, delta i evalueringer av emner og studieprogram, samt viser progresjon i sitt arbeid.

	For masteroppgave
	Mastergradsoppgaven kan gjennomføres som rent teoretisk eller empirisk arbeid. Omfanget på mastergradsoppgaveemnet er på 30 studiepoeng, og oppgaven kan skrives som monografi eller i artikkelform.
Studentene får veiledning. Mastergradsoppgaven bedømmes av en eksamenskommisjon bestående av en ekstern og en intern sensor. Det er utarbeidet utfyllende retningslinjer for eksamen.

	Undervisnings- og eksamensspråk

	Det blir i hovedsak undervist på norsk. Samisk språk kan benyttes der alle forstår samisk. Andre skandinaviske språk og engelsk kan benyttes som undervisningsspråk. Språket i undervisningsmateriell og aktuell faglitteratur er på norsk, andre skandinaviske språk eller engelsk. Eksamensspråket er norsk. Se for øvrig Forskrift om studier og eksamener ved UiT – Norges arktiske universitet §20.

	Internasjonalisering
	Studentene vil få kjennskap til pågående internasjonale forskningsprosjekt som foregår ved instituttets forskningsgrupper gjennom undervisning og studieoppgaver, inkludert masteroppgaven. Enkelte temaer eller emner kan undervises på engelsk. Pensum skal reflektere internasjonal forskningsfront og undervisning kan gis av internasjonale forskere.

	Studentutveksling
	Oppdatert oversikt over avtaler om studentutveksling knyttet til masterprogrammet finnes på nettsiden Studentutveksling | UiT.

	Praksis
	Studentene skal ha veiledet praksis i kommunehelsetjenesten i to perioder à 6 uker, lagt til 3. og 4.semester. Studentene har en studiedag per uke i praksisperioden. Praksisveileder i kommunen skal være utdannet helsesykepleier. Praksis er organisert som et eget emne, med tilhørende læringsutbytter.
Avtaler om praksis er regulert i Det helsevitenskapelige fakultets overordnede avtaler med spesialist- og kommunehelsetjenester. 

	Administrativt ansvarlig og faglig ansvarlig
	Institutt for helse- og omsorgsfag ved Det helsevitenskapelige fakultet er administrativt ansvarlig for studieprogrammet. Det faglige ansvaret er lagt til instituttleder, som har delegert ansvaret til studieleder og fagansvarlig.

	Kvalitetssikring
	Institutt for helse- og omsorgsfag gjennomfører jevnlig evalueringer av studietilbud og emner.
Utdanningen kvalitetssikres kontinuerlig i henhold til enhver tids gjeldende kvalitetssystem for utdanningsvirksomhet ved UiT. 

M-HESYKPL Helsesykepleie - master 2025

Emnekode [Emnenavn Emnetype [Stp|___Semester
1h[2v[3n[av]sh
Hs0-3001 _|Vitenskapsteori, forskningsetikk og metode Felles 20 [ x| x]x
HS0-3201 _|Helsesykepleie 1 Obligatorisk[15 | x
H50-3202_|Helsesykepleie2 x
H50-3291 _|Helsesykepleiefaglig praksis Obligatorisk [20 x| x
HS0-3203_|Helsesykepleied Obligatorisk 10 x
H50-3002_|Forskningsprosess Felles 10 x
HSO-3912 _|Mastergradsoppgave i helsesykepleie Obligatorisk 30 X

Forkunnskapskrav M-HESYKPL 2025

Emnekode [Emnenavn Emnetype  [sP [For & avegge eksamen i emnet:

Hs0-3001 _|Vitenskapsteori, forskningsetikk og metode Felles 20

HS0-3201 _|Helsesykepleie 1 Obligatorisk 15

H50-3202_|Helsesykepleie2 15

H50-3291 _|Helsesykepleiefaglig praksis Obligatorisk [20

HS0-3203_|Helsesykepleied Obligatorisk 10

H50-3002_|Forskningsprosess Felles 10

HS0-3912 | Mastergradsoppgave i helsesykepleie Obligatorisk [30 |[HS0-3001, HS0-3002, HSO-3201, HSO-3202, HS0-3291, HSO-3203

